«Եվրասիա» համագործակցության հիմնադրամի հյուսիսային մասնաճյուղի ներկայացուցիչ Էմիլյա Ոսկանյանը եւս դասընթացի մասնակից է։ Դասընթացին մասնակցելով՝ նպատակ ունի շատ ավելին իմանալու երիտասարդներին ներգրավվելու մեխանիզմների մասին, ծանոթանալու նոր եւ ակտիվ երիտասարդների հետ՝ փորձելով գործակցության եզրեր փնտրել ու հարթակներ ստեղծել․ «Դասընթացի անցկացման մեթոդները շատ հետաքրքիր են եւ նոր։ Ինքս փորձում եմ հաճախ նաեւ լինել դասընթացավարի դերում, այնպես որ շատ սովորելու, յուրացնելու բան կա։ Այս օրերին դեռ փորձում ենք ծանոթանալ միմյանց գործունեությանը եւ համագործակցության եզրեր գտնել»։